Държавен вестник, бр. 7, 2026 г., стр. 143

БРОЙ  7	
Д Ъ Р Ж А В Е Н  В Е С Т Н И К 	
СТР.  143  
изпълнение на задълженията си действа съгласно технологичните изисквания, съобразявайки се 
с биологичните особености на културите, климатичните условия и производствения график. 
Работата се извършва с използване на мобилни приложения, базов земеделски софтуер, 
електронни образци и формуляри, таблични формати и онлайн платформи за подаване на 
документи и отчетност. За изпълнението на дейностите се използват и ръчни инструменти, както 
и специализирано оборудване при конкретни земеделски операции. Дейностите могат да бъдат 
както ръчни, така и автоматизирани, в зависимост от техническото обезпечаване на стопанството. 
Резултатът от всяка дейност се изразява в конкретен продукт – обработена и 
документирана агрономическа операция, въведена и съхранена информация, електронен 
документ или справка, изготвен график или отчет, подготвена заявка или пазарен анализ. Лицето 
допринася за постигането на технологична, административна и икономическа ефективност на 
земеделското стопанство. 
Работата се осъществява в реални условия на земеделското производство – на открито или 
в закрити площи, в офисна или административна среда. Работната среда включва въздействие от 
климатични и сезонни фактори, биологични и химични агенти, както и работа с електронни 
устройства и информационни системи. Работното време зависи от производствения цикъл и 
сезонната натовареност, с възможност за интензивен режим в пикови периоди. 
Лицето е необходимо да познава основите на агрономията, агробизнеса, икономиката и 
предприемачеството, екологичните стандарти в селското стопанство, както и принципите на 
електронното документиране и защита на информацията. Задължително е познаването и 
прилагането на нормативната уредба, свързана с електронната отчетност, агроекологичните 
изисквания, безопасността на труда и опазването на околната среда. 
Професионалното изпълнение изисква личностни качества като отговорност, прецизност, 
наблюдателност и организираност. Лицето следва да притежава умения за самостоятелна работа, 
способност за работа в екип, добра комуникативност и готовност за адаптиране към нови 
технологии и променяща се производствена среда.  
 
2.2. Четвърта степен на професионална квалификация по професията  
Професията „Агрономство и агробизнес“ с четвърта степен на професионална 
квалификация обхваща цялостното планиране, организация, управление и анализ на дейностите, 
свързани с растениевъдното производство, агроекологичната устойчивост и икономическата 
ефективност на земеделските стопанства. Лицето, упражняващо тази професия, изпълнява 
сложни производствени, административни и контролни дейности, насочени към постигане на 
високо качество, проследимост и рентабилност в аграрната дейност. То участва в разработване и 
прилагане на технологични планове, въвежда иновации, анализира производствени данни и 
прилага съвременни методи за управление на ресурсите. 
 Задачите, които се възлагат на лицето, включват разработване на агротехнически схеми, 
анализ и оптимизация на растениевъдни системи, управление на процесите по торене, напояване, 
растителна защита и прибиране на реколтата, както и оценка на агроекологичните рискове и 
прилагане на мерки за тяхното намаляване. Лицето организира и контролира поддържането на 
електронна отчетност и документация, прилага методи за дигитално наблюдение и управление, 
подготвя и представя анализи, справки и обобщени резултати. Част от отговорностите му 
включват планиране и реализиране на дейности, съгласувани с национални и европейски аграрни